Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2. a) A helyi önkormányzatokról szóló 1990. évi LXV. törvény (a továbbiakban: Ötv.) 12. §-a (4) bekezdésének
Paragraph Index: 1299

(4) bekezdés b) pontja is, valamint például az Ötv. 80. §-ának (2) bekezdése is („A helyi önkormányzat meghatározott vagyontárgy vagy vagyonrész elidegenítését, megterhelését, vállalkozásba való bevitelét, illetõleg más célú hasznosítását önkormányzati rendeletben helyi népszavazáshoz kötheti.”). A „széles körû nyilvánosságot” biztosítja továbbá az Avtv. 19. §-ának (1) bekezdése is, amikor az önkormányzat kötelezettségévé teszi, hogy az önkormányzati költségvetésre és annak végrehajtására, az állami és önkormányzati vagyon kezelésére, a közpénzek felhasználására és az erre kötött szerzõdésekre vonatkozóan biztosítsa a közvélemény pontos és gyors tájékoztatását. Ezek az adatok – az önkormányzat részérõl – közérdekû adatnak minõsülnek, nyilvánosságuk korlátozására csak a szükséges mértékben és az elérni kíván célhoz képest arányosan kerülhet sor. Ehhez képest az Ötv. 12. § (4) bekezdés b) pontjának kizárólag az önkormányzat érdekében történõ alkalmazására kivételesen, álláspontom szerint az alábbi feltételek fennállása mellett kerülhet sor: – a rendelkezés konkrét vagyontárgy (vagyonelem) felett történik és – a rendelkezés az adott vagyontárgy (vagyonelem) jogi helyzetét közvetlenül befolyásolja és – a döntéshozatali folyamat nyilvánossága vagy a döntés indokainak (elõzetes) nyilvánosságra kerülése az önkormányzat gazdasági érdekeit vagy gazdálkodásának biztonságát alaposan vélelmezhetõen közvetlenül veszélyeztetné. Az önkormányzat általános pénzügyi, gazdasági helyzete, a vagyonnal való gazdálkodásra vonatkozó tervek, elképzelések – álláspontom szerint – fõszabályként a nyilvánosságra tartoznak.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes